ai4bharat/Pralekha huggingface dataset:
உள்துறை அமைச்சகம்
எல்லைப்பகுதி சுற்றுலா மேம்பாட்டுத் திட்டத்தின் கீழ் ஸ்ரீ டனோட் மந்தீர் வளாகத் திட்டத்துக்கு மத்திய அமைச்சர் அமித் ஷா அடிக்கல் நாட்டி, பூமி பூஜை செய்தார்.
எல்லைப்பகுதி சுற்றுலா மேம்பாட்டுத் திட்டத்தின் கீழ் ராஜஸ்தானில் உள்ள ஜைசல்மாரில் .உள்ள ஸ்ரீ டனோட் மந்தீர் வளாகத் திட்டத்துக்கு மத்திய உள்துறை மற்றும் கூட்டுறவுத்துறை அமைச்சர் அமித் ஷா அடிக்கல் நாட்டி, பூமி பூஜை செய்தார்.
இரண்டாவது நாளாக ராஜஸ்தானில் பல்வேறு நிகழ்ச்சிகளில் கலந்து கொண்டு வரும் மத்திய அமைச்சர் அமித் ஷா, எல்லைப்பகுதியை பாதுகாக்க உயிர்த் தியாகம் செய்த வீரர்களுக்கு அஞ்சலி செலுத்தினார்.
பிரதமர் நரேந்திர மோடியின் சீரிய தலைமையில், எல்லைப்பகுதியில் அமைதியையும், வளர்ச்சியையும், மக்களின் வாழ்வாதாரத்தையும், மேம்படுத்த எல்லைப்பகுதி சுற்றுலா மேம்பாட்டுத் திட்டத்தை செயல்படுத்தியுள்ளார் என்றார். சுமார் ரூ. 17.67 கோடி மதிப்பில் ஸ்ரீ டனோட் மந்தீர் வளாகத் திட்டத்திற்கு மத்திய அமைச்சர் அடிக்கல் நாட்டி, பூமி பூஜை செய்தார். இந்தத் திட்டத்தின் கீழ் டனோட் மற்றும் ஜைசல்மார்
பகுதிகள் வளர்ச்சி அடையும். மேலும் அங்குள்ள இளைஞர்களுக்கு வேலைவாய்ப்பு ஏற்படுவதால், அவர்கள் இடம்பெயரும் நிலைமையும் மாறும்.
கடந்த 1965 ஆண்டு நடைபெற்ற இந்திய-பாகிஸ்தான் போரில், ஸ்ரீ டனோட் ராய் மாதா கோவில் வளாகத்தில் பாகிஸ்தான் குண்டுகளை வீசியது. ஆனால் அதிர்ஷ்டவசமாக ஒரு குண்டு கூட வெடிக்கவில்லை. இதன் விளைவாக எல்லைப் பாதுகாப்புப்படை வீரர்கள் இந்தக் கோவிலை நம்பிக்கையின் சின்னமாக பார்க்கின்றனர்.
மேலும் விவரங்களுக்கு இந்த ஆங்கில செய்திக்குறிப்பை காணவும்: https://pib.gov.in/PressReleasePage.aspx?PRID=1858286
•••••••••••••
(Visitor Counter : 105
ஜவுளித்துறை அமைச்சகம்
2022, நவம்பர் 28 திங்களன்று தலைசிறந்த கைவினைகலைஞர்களுக்கு ஷில்ப் குரு மற்றும் தேசிய விருதுகளைக் குடியரசு துணைத்தலைவர் வழங்கவிருக்கிறார்
2022, நவம்பர் 28 திங்களன்று, 2017, 2018 மற்றும் 2019 ஆம் ஆண்டுகளின் தலைசிறந்த கைவினைகலைஞர்களுக்கான ஷில்ப் குரு மற்றும் தேசிய விருதுகளை வழங்க மத்திய ஜவுளி அமைச்சகம் ஏற்பாடு செய்துள்ளது.
விருது வழங்கும் விழாவில் மாண்புமிகு குடியரசு துணைத் தலைவர் திரு ஜகதீப் தன்கர் தலைமை விருந்தினராகக் கலந்துகொள்வார். மத்திய ஜவுளி, நுகர்வோர் நலன், உணவு, பொது விநியோகம் மற்றும் தொழில் வர்த்தகத் துறை அமைச்சர் திரு பியூஷ் கோயல் விழாவிற்குத் தலைமை தாங்குவார். . இந்நிகழ்ச்சியில் ரயில்வே மற்றும் ஜவுளித்துறை இணை அமைச்சர் திருமதி தர்ஷனா விக்ரம் ஜர்தோஷ் சிறப்பு விருந்தினராகக் கலந்துகொள்வார்.
தலைசிறந்த கைவினை கலைஞர்களுக்கான தேசிய விருதுகள் வழங்கும் திட்டத்தை 1965 ஆம் ஆண்டு முதல் மேம்பாட்டு ஆணையர் அலுவலகம்  செயல்படுத்தி வருகிறது. 2002 ஆம் ஆண்டு ஷில்ப் குரு விருதுகள் அறிமுகம் செய்யப்பட்டன. இந்த விருதுகள் ஒவ்வொரு ஆண்டும் கைவினைப் பொருட்கள் தொழிலில் நாட்டின் வளமான மற்றும் பன்முகக் கைவினைப் பாரம்பரியத்தைப் பாதுகாப்பது மட்டுமின்றி , ஒட்டுமொத்த கைவினைத் துறையின் மறுமலர்ச்சிக்கும் பங்களிப்பு செய்யும் சிறந்த கைவினை கலைஞர்களுக்கு வழங்கப்படுகின்றன. . கைவினைத் துறையில் சிறந்து விளங்கும் கைவினை கலைஞர்களுக்கு அங்கீகாரம் வழங்குவது இதன் முக்கிய நோக்கமாகும். விருது பெறுபவர்கள் நாட்டின் அனைத்து மாநிலங்கள் மற்றும் யூனியன் பிரதேசங்களையும், வெவ்வேறு பகுதிகளின் வெவ்வேறு கைவினைப் பாணிகளையும் பிரதிநிதித்துவம் செய்கின்றனர்.
பெருந்தொர்று காரணமாக, கடந்த மூன்று ஆண்டுகளுக்கான விருதுகள் ஒன்றாக வழங்கப்படுகின்றன.
நாட்டின் பொருளாதாரத்தில் கைவினைத் துறை குறிப்பிடத்தக்க மற்றும் முக்கியப் பங்கு வகிக்கிறது. இது கிராமப்புறங்களிலும் சிறு நகரங்களிலும் பெருமளவிலான கைவினைஞர்களுக்கு வேலைவாய்ப்பை வழங்குகிறது; நாட்டிற்குக் கணிசமான அந்நியச் செலாவணியை உருவாக்குகிறது. அதே நேரத்தில் கலாச்சார பாரம்பரியத்தையும் பாதுகாக்கிறது. வேலைவாய்ப்பு உருவாக்கம் மற்றும் ஏற்றுமதியில் கைவினைப் பொருட்கள் துறை தொடர்ந்து கணிசமான பங்களிப்பை செய்துவருகிறது.
சுகாதாரம் மற்றும் குடும்ப நலத்துறை அமைச்சகம்
கொவிட் அண்மைச் செய்திகள்
நாடு தழுவிய தடுப்பூசி இயக்கத்தின் கீழ் இதுவரை மொத்தம் 220.66 கோடி தடுப்பூசி டோஸ்கள் வழங்கப்பட்டுள்ளன. இதில் 95.21 கோடி இரண்டாம் தவணை தடுப்பூசி டோஸ்களும், 22.86 கோடி முன்னெச்சரிக்கை டோஸ்களும் அடங்கும்.
கடந்த 24 மணி நேரத்தில் 686 டோஸ் தடுப்பூசிகள் அளிக்கப்பட்டுள்ளன.
இந்தியாவில் தற்போது 20,219 பேர் கொவிட் தொற்றால் பாதிக்கப்பட்டுள்ளனர். இது 0.05 சதவீதமாகும்.
தொற்றிலிருந்து மீண்டவர்களின் விகிதம் 98.76 சதவீதம்.
கடந்த 24 மணி நேரத்தில் 1,800 பேர் பாதிப்பிலிருந்து மீண்டுள்ளனர். இதுவரை குணமடைந்தவர்களின் எண்ணிக்கை மொத்தம் 4,41,75,135 பேர்.
கடந்த 24 மணி நேரத்தில் 3,641 பேருக்கு புதிதாக தொற்று பாதிப்பு உறுதி செய்யப்பட்டுள்ளது.
தினசரி பாதிப்பு விகிதம் 6.12% வாராந்திர பாதிப்பு விகிதம் 2.45%
இதுவரை மொத்தம் 92.18 கோடி சோதனைகள் நடத்தப்பட்டுள்ளன. கடந்த 24 மணி நேரத்தில் 59,512 சோதனைகள் நடத்தப்பட்டுள்ளன.
நிதி அமைச்சகம்
கேரளா, மேற்கு வங்கம், தமிழகத்தில் வருமான வரித்துறை சோதனை, பல கோடி ரூபாய் மதிப்புள்ள பணம், நகைகள் பறிமுதல்
கேரள மாநிலத்தில் அறக்கட்டளை ஒன்றுக்கு சொந்தமான இடங்களில் நடைபெற்ற வருமான வரி சோதனை, மேற்கு வங்கத்தில் நிலக்கரி வர்த்தக நிறுவனம் ஒன்றில் நடந்த வருமானவரி சோதனை ஆகியவற்றில் பல கோடி ரூபாய் மதிப்புள்ள பணம், நகைகள் பறிமுதல் செய்யப்பட்டன.
கேரள மாநிலம் திருவல்லாவில் உள்ள மதபோதகர் ஒருவருக்குச் சொந்தமான குழுமத்தின் பல்வேறு அறக்கட்டளைகளில் நவம்பர் 5-ஆம் தேதி வருமானவரித் துறை அதிகாரிகள் சோதனை மேற்கொண்டனர். தொண்டு, மத அறக்கட்டளைகளாக 1961-ஆம் ஆண்டு வருமானவரி சட்டத்தின் விலக்குப் பெற்று இவை நடத்தப்பட்டு வந்தன. இந்த குழுமத்துக்குச் சொந்தமாக நாடு முழுவதும் வழிபாட்டு இடங்கள், பள்ளிகள், கல்லூரிகள் உள்ளன.
கேரள மாநிலத்தில் ஒரு மருத்துவக் கல்லூரி மற்றும் மருத்துவமனை உள்ளது. கேரளா, தமிழ்நாடு, மேற்கு வங்கம், கர்நாடகா, சண்டிகர், பஞ்சாப் மற்றும் தெலங்கானா மாநிலங்களில் உள்ள 66 இடங்களில் வருமானவரி சோதனைகள் நடைபெற்றன.
இந்த குழுமம் குறித்து கிடைந்த நம்பகமான தகவலின் அடிப்படையில் சோதனை மேற்கொள்ளப்பட்டது. ஏழைகளுக்கும், ஆதரவற்றவர்களுக்கு உதவி செய்வதற்கும், சுவிசேஷ நோக்கங்களுக்காகவும் வெளிநாடுகளில் இருந்து நன்கொடைகளை அறக்கட்டளைகள் பெற்று வந்தன. ஆனால், வரி விலக்குப் பெற்ற இந்த நிதியை கணக்கில் வராத பணப் பரிமாற்றங்களாக சொந்த உபயோகத்துக்காகவும், ரியல் எஸ்டேட் வணிக பரிமாற்றங்களுக்கும், சட்டவிரோத செலவுகளிலும் ஈடுபட்டது தெரியவந்தது.
இந்த குழுமத்துக்குச் சொந்தமாக 30 அறக்கட்டளைகள் நாடு முழுவதும் பதிவு செய்யப்பட்டுள்ளன. பெரும்பாலான அறக்கட்டளைகள் வெறுமனே ஆவணமாக மட்டுமே உள்ளன. பணத்தை வேறு வழிகளுக்கு மாற்றுவதற்காகவே இந்த அறக்கட்டளைகள் உபயோகிக்கப்பட்டுள்ளன.
சோதனையின் போது கணக்கில் வராத ரொக்கப்பணம் பல்வேறு ரியல் எஸ்டேட் பரிமாற்றங்களுக்கு பயன்படுத்தப்பட்டதற்கான ஆவணங்கள், சொத்து விற்பனை பத்திரங்கள் உள்ளிட்டவை கைப்பற்றப்பட்டன. கண்டுபிடிக்கப்பட்ட ஆவணங்களின் அடிப்படையில் நூற்றுக்கணக்கான கோடி ரூபாய்கள் பணப்பரிமாற்றம் நடைபெற்றது உறுதி செய்யப்பட்டுள்ளது. தில்லியில் உள்ள ஒரு வழிபாட்டு தலத்தில் இருந்து ரூ.3.85 கோடி பறிமுதல் உட்பட கணக்கில் வராத ரூ.6 கோடி பணம் கைப்பற்றப்பட்டுள்ளது. மேலும் விசாரணை நடைபெற்று வருகிறது.
மேற்கு வங்க மாநிலத்தில் கொல்கத்தா, புருலியா, ராணிகஞ்ச், அசன்சோல் ஆகிய இடங்களில் நிலக்கரி வர்த்தககர் ஒருவருக்குச் சொந்தமான இடங்களில் 5-ஆம் தேதி வருமானவரி சோதனை நடத்தப்பட்டது. கணக்கில் வராத பணப்பரிமாற்றங்கள் நடைபெறுவதாக உளவுத்துறை அளித்த தகவலின் அடிப்படையில் இந்த சோதனைகள் நடைபெற்றன.
சோதனையின் போது, மதிப்பு குறிப்பிடப்படாத போலியான முதலீடு ஆவணங்கள் கைப்பற்றப்பட்டன. இதன் மதிப்பு ரூ.150 கோடியாகும். இவை மோசடிப் பணப்பரிவர்த்தனைகள் என்று நிறுவனத்தின் உரிமையாளர் வாக்குமூலம் அளித்துள்ளார்.
மணல், நிலக்கரி வணிகங்களின் வாயிலாக நடைபெற்ற பணப்பரிவர்த்தைகளுக்கான ஏராளமான ஆவணங்கள் கைப்பற்றப்பட்டன. பல்வேறு வணிக செயல்பாடுகளுக்காக, நிலக்கரி போக்குவரத்துக்காக கணக்கில் காட்டப்படாத செலவினங்கள் மேற்கொள்ளப்பட்டதற்கான ஆவணங்களும் கண்டுபிடிக்கப்பட்டன. சோதனையின்போது ரூ.7.3 கோடி மதிப்புள்ள ரொக்கம், நகை ஆகியவை பறிமுதல் செய்யப்பட்டன. மேலும் விசாரணை நடைபெற்று வருகிறது.
மேலும் விவரங்களுக்கு இந்த ஆங்கில செய்திக் குறிப்புகளைப் பார்க்கவும்:
https://www.pib.gov.in/PressReleasePage.aspx?PRID=1670628
சுகாதாரம் மற்றும் குடும்ப நலத்துறை அமைச்சகம்
கொவிட்-19 தொற்றின் அண்மை தகவல்
இந்தியாவில், 102 நாட்களுக்குப் பிறகு அன்றாட புதிய பாதிப்புகள் 40,000க்கும் குறைவாக பதிவாகியுள்ளன.
கடந்த 24 மணி நேரத்தில் 37,566 புதிய பாதிப்புகள் நாட்டில் ஏற்பட்டுள்ளன.
இந்தியாவில் கொரோனா தொற்றுக்காக மருத்துவமனைகளில் சிகிச்சை பெறுபவர்களின் எண்ணிக்கை, 5,52,659-ஆகக் குறைந்துள்ளது. மொத்த பாதிப்பில் இது 1.82 விழுக்காடு மட்டுமே.
இதுவரை மொத்தம் 2,93,66,601 பேர் கொவிட் தொற்றிலிருந்து குணமடைந்துள்ளனர்.
கடந்த 24 மணி நேரத்தில் 56,994 பேர் கொவிட் தொற்றிலிருந்து குணமடைந்துள்ளனர்.
தொடர்ந்து 47-ஆவது நாளாக தினசரி புதிய பாதிப்புகளை விட, குணமடைபவர்களின் எண்ணிக்கை அதிகரித்துள்ளது.
தேசியளவில் குணமடைவோர் விகிதம் 96.87 விழுக்காடாக கூடியுள்ளது.
வாராந்திர தொற்று உறுதி வீதம் 5 சதவிகிதத்திற்கும் கீழே குறைந்துள்ளது; தற்போது இது 2.74% ஆகும்.
தொடர்ந்து 22-வது நாளாக, அன்றாட பாதிப்பு வீதம் ஐந்து சதவீதத்திற்கும் குறைவாக, 2.12 சதவிகிதமாக உள்ளது.
இதுவரை 40.81 கோடி பரிசோதனைகள் செய்யப்பட்டுள்ளன.
நாடு தழுவிய தடுப்பூசித் திட்டத்தின் கீழ் இதுவரை 32.90 கோடி தடுப்பூசிகள் போடப்பட்டுள்ளன.
மேலும் விவரங்களுக்கு இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1731055
வீட்டு வசதி மற்றும் நகர்ப்புற வறுமை ஒழிப்பு அமைச்சகம்
ஆர்.ஆர்.டி.எஸ்ஸின் தில்லி-காஸியாபாத்-மீரட் வழித்தடத்திற்கு மத்திய அமைச்சரவை ஒப்புதல்
பிரதமர் திரு நரேந்திர மோடி தலைமையில் இன்று கூடிய மத்திய அமைச்சரவை பின்வரும் திட்ட முன்வடிவுகளுக்கு ஒப்புதல் அளித்துள்ளது:
- பிராந்திய விரைவு ரயில் போக்குவரத்து முறையான ஆர்.ஆர்.டி.எஸ். திட்டத்தை ரூ.30,274 கோடி செலவில் 81.15 கிலோமீட்டர் தூரத்திற்கு கட்டுமானம் செய்தல்
- ரூ.5,634 கோடி மத்திய அரசின் நிதியுதவி
- இத்திட்டத்திற்கான நிறுவன ஏற்பாடு மற்றும் சட்ட கட்டமைப்பு
- திட்ட ஒப்புதலுக்கான நிபந்தனைகள்
அதிவிரைவு பிராந்திய ரயில் போக்குவரத்து முறையான ஆர்.ஆர்.டி.எஸ். இந்தியாவில் முதன் முறையாக செயல்படுத்தப்பட உள்ளது. இது நடைமுறைக்கு வந்தால், தேசிய தலைநகரப் பகுதியில், விரைவான, மிக வசதியான மற்றும் பாதுகாப்பான பயணியர் போக்குவரத்து முறையாக இருக்கும்.
நிலக்கரி அமைச்சகம்
10 வர்த்தக நிலக்கரி சுரங்கங்களின் இணைய வழியிலான ஏலம் நாளை தொடங்குகிறது
வர்த்தக நிலக்கரி சுரங்கங்களுக்கான ஏலத்தில் பங்கேற்க நிலக்கரி அமைச்சகம் வரவேற்கிறது. இதற்கான தொழில்நுட்ப மதிப்பீடு முடிவடைந்துள்ளதையடுத்து 10 நிலக்கரி சுரங்கங்களுக்கான இணைய வழியிலான ஏலம் நாளை தொடங்குகிறது.
8 நிலக்கரி சுரங்கங்களுக்கான இணைய வழி ஏலம் 13 செப்டம்பர் அன்றும், 2 நிலக்கரி சுரங்கங்களுக்கான இணைய வழி ஏலம் 14 செப்டம்பர், 2022 அன்றும் தொடங்க உள்ளது.
இதுவரை 43 நிலக்கரி சுரங்கங்களை நிலக்கரி அமைச்சகம் வெற்றிகரமாக ஏலம் விடுத்துள்ளது.
மேலும் விவரங்களுக்கு இந்த ஆங்கில செய்திக் குறிப்பைக் காணவும் https://pib.gov.in/PressReleasePage.aspx?PRID=1858741
----
(Visitor Counter : 124
பிரதமர் அலுவலகம்
கடந்த மாத மனதின் குரல் நிகழ்வில் சுவாரசியமான அம்சங்களை வெளிப்படுத்தும் பிரசுரத்தைப் பிரதமர் பகிர்ந்து கொண்டுள்ளார்
கடந்த மாத #மனதின் குரல் நிகழ்வில் சுவாரசியமான அம்சங்களை வெளிப்படுத்தும் பிரசுரத்தைப் பிரதமர் திரு.நரேந்திர மோடி பகிர்ந்து கொண்டுள்ளார். இந்தப் பிரசுரம் கடந்த மாத மனதின் குரல் நிகழ்வில் முக்கியமான நேர்காணல்கள் இடம் பெற்றுள்ளன. இந்த மாத மனதின் குரல் நிகழ்ச்சி 2022, மார்ச் 27 அன்று காலை 11 மணிக்கு ஒளிபரப்பாகும் என்ற தகவலையும் பிரதமர் தெரிவித்துள்ளார்.
டுவிட்டர் செய்தியில் பிரதமர் கூறியிருப்பதாவது;
“கடந்த மாத #மனதின் குரல் நிகழ்வில் இடம் பெற்றுள்ள சில சுவாரசியமான அம்சங்களை வெளிப்படுத்தும் சுருக்கமான பிரசுரம் இதில் உள்ளது.
27 காலை 11 மணிக்கு இந்த மாத நிகழ்ச்சியில் உங்களுடன் இணைவதற்கு எதிர்பார்த்திருக்கிறேன்.”
http://davp.nic.in/ebook/mib/mannkibaat/index.html
சுகாதாரம் மற்றும் குடும்ப நலத்துறை அமைச்சகம்
ஜி7 சுகாதார அமைச்சகங்கள் அளவிலான கூட்டத்தில் மத்திய அமைச்சர் டாக்டர் மன்சுக் மாண்டவியா உரை
ஜப்பான் நாட்டின் நாகசாகியில் நடைபெற்ற உலகளாவிய சுகாதார கட்டமைப்பு தொடர்பான ஜி7 சுகாதார அமைச்சகங்கள் அளவிலான கூட்டத்தில் மத்திய சுகாதாரம் மற்றும் குடும்ப நலத்துறை அமைச்சர் டாக்டர் மன்சுக் மாண்டவியா இன்று உரையாற்றினார். உலகளாவிய சுகாதார சவால்கள் மற்றும் எதிர்கால சுகாதார அவசரநிலைகளை எதிர்கொள்ள தயாராவதை உறுதி செய்வது தொடர்பாக ஆலோசிப்பதற்காக இந்தக் கூட்டம் நடைபெற்றது. ஜி7 உறுப்பு நாடுகளுடன் இந்தியா, இந்தோனேசியா, வியட்நாம் மற்றும் தாய்லாந்து ஆகிய சிறப்பு அழைப்பு நாடுகளின் சுகாதார அமைச்சர்களும் இதில் பங்கேற்றனர்.
“மருத்துவ அவசரநிலையின் மேலாண்மையைப் பொருத்தவரை உலகளாவிய சுகாதார அமைப்புமுறையை அனைத்து நாடுகளும் சார்ந்துள்ளன”, என்று கூறிய டாக்டர் மாண்டவியா, “கொவிட்-19 பெருந்தொற்று, தற்போது பயன்பாட்டில் உள்ள உலகளாவிய சுகாதார கட்டமைப்பின் தவறுகளை வெளிச்சத்துக்கு கொண்டு வந்ததுடன், அதிவிரைவான, உள்ளடக்கிய மற்றும் எதிர்கொள்ளும் திறன் கொண்ட உலகளாவிய சுகாதார கட்டமைப்பின் தேவையையும் வலியுறுத்தியது”, என்று தெரிவித்தார்.
ஏராளமான நாடுகள், பலதரப்பட்ட உலகளாவிய முன்முயற்சிகளை மேற்கொண்டு வந்தபோதும், இவை அனைத்தையும் ஒன்றிணைப்பது அவசியம் என்று அவர் வலியுறுத்தினார். இந்த நிலையில், இந்தியாவின் ஜி20 தலைமைத்துவம் மற்றும் ஜப்பானின் ஜி7 தலைமைத்துவம் ஆகியவற்றின் சுகாதார திட்டங்கள் ஒருங்கே அமைந்துள்ளதைக் குறிப்பிட்டு அவர் பாராட்டினார். சுகாதார அவசரநிலைக்கான ஆயத்தம், உலகளாவிய சுகாதார சேவை மற்றும் புத்தாக்கத்தை அடைவதற்காக டிஜிட்டல் சுகாதாரம் மற்றும் மருத்துவ எதிர் நடவடிக்கைகளுக்கான அணுகலுக்கு இரண்டு அமைப்புகளும் கூட்டாக அதிக முக்கியத்துவம் அளிப்பதாக அவர் குறிப்பிட்டார்.
பெருந்தொற்றால் ஏற்பட்ட சவால்களுக்கு இடையே மருத்துவ சேவை தொடர்வதை உறுதி செய்வதற்கு டிஜிட்டல் தீர்வுகள் மற்றும் தொழில்நுட்ப பயன்பாட்டின் முக்கியத்துவத்தை அமைச்சர் வலியுறுத்தினார். “தொழில்நுட்பத்தின் பலன்கள் அனைவரையும் சென்றடைவதற்காக, மருத்துவ சேவையின் விநியோகத்திற்கு ஆதரவளிப்பதற்காக டிஜிட்டல் பொது சொத்துக்களை ஊக்குவித்து, அதன் வாயிலாக டிஜிட்டல் வேறுபாடுகளைக் களைய வேண்டும்” என்று டாக்டர் மன்சுக் மாண்டவியா தெரிவித்தார்.
பிரதமர் அலுவலகம்
தில்லி, அலிபூரில் ஏற்பட்ட விபத்து குறித்து பிரதமர் வேதனை
தில்லி, அலிபூர் விபத்தில் ஏற்பட்ட உயிரிழப்பு குறித்து பிரதமர் திரு நரேந்திர மோடி ஆழ்ந்த வேதனை தெரிவித்துள்ளார்.
பிரதமர் அலுவலகம் வெளியிட்டுள்ள ட்விட்டர் பதிவில் கூறியிருப்பதாவது;
“தில்லி அலிபூரில் ஏற்பட்ட விபத்து வேதனை அளிக்கிறது. எனது சிந்தனைகள், தங்களது உற்றாரை இழந்தவர்கள் மீது உள்ளது. காயமடைந்தவர்கள் விரைவில் குணமடைய நான் பிரார்த்திக்கிறேன்.”
உள்துறை அமைச்சகம்
பத்ம விருதுகள் -2021க்கு 2020 செப்டம்பர் 15 வரை பரிந்துரை செய்யலாம்
2021 குடியரசு தினத்தையொட்டி அறிவிக்கப்படவுள்ள பத்ம விருதுகளுக்கான ஆன்லைன் நியமனங்கள்/ பரிந்துரைகள் செய்வது 2020 மே 1-ம் தேதி முதல் தொடங்கியது. இதற்கான கடைசி நாள் 2020 செப்டம்பர் 15-ந் தேதியாகும். பத்ம விருதுகளுக்கான நியமனங்கள்/ பரிந்துரைகள் https://padmaawards.gov.in .என்னும் பத்ம விருதுகளுக்கான வலைதளத்தில் ஆன்லைன் மூலம் மட்டுமே பெறப்படும்.
பத்ம விபூஷன், பத்ம பூஷன், பத்மஶ்ரீ ஆகிய பத்ம விருதுகள் நாட்டின் உயரிய சிவிலியன் விருதுகளாகும். 1954-ம் ஆண்டு தொடங்கப்பட்ட இந்த விருதுகள் ஒவ்வொரு ஆண்டும் குடியரசு தினத்தையொட்டி அறிவிக்கப்பட்டு வருகின்றன. கலை, இலக்கியம், கல்வி, விளையாட்டு,,மருத்துவம், சமூக சேவை, அறிவியல் மற்றும் பொறியியல், பொது நலம், சிவில் சேவை, வர்த்தகம் மற்றும் தொழில் போன்ற அனைத்து துறைகளிலும், சிறப்பாக செயலாற்றியவர்கள், மகத்தான சாதனை படைத்தவர்கள் ஆகியோருக்கு அவர்களது தொண்டைப் பாராட்டி இந்த விருதுகள் வழங்கப்படுகின்றன. இனம், தொழில், பதவி, பாலினம் ஆகிய வேறுபாடின்றி அனைவரும் இந்த விருதுகளைப் பெறுவதற்கு தகுதியானவர்கள். மருத்துவர்கள், விஞ்ஞானிகள் தவிர பொதுத்துறை நிறுவனங்களில் பணிபுரிபவர்கள் இந்த விருதுகளைப் பெற தகுதி படைத்தவர்கள் அல்ல.
பத்ம விருதுகளை ‘’ மக்கள் பத்ம’’ விருதுகளாக மாற்ற அரசு உறுதிபூண்டுள்ளது. எனவே, அனைத்து குடிமக்களும், இந்த விருதுகளுக்காக சுய நியமனம் உள்பட நியமனங்கள்/ பரிந்துரைகளை அளிக்குமாறு கேட்டுக்கொள்ளப்படுகின்றனர்.
நியமனங்கள்/ பரிந்துரைகள் பத்ம வலைதளத்தில் கிடைக்கும் படிவத்தில் குறிப்பிடப்பட்டுள்ள அனைத்து தகவல்களையும் உள்ளடக்கியதாக இருக்க வேண்டும். சாதனைகள், சிறப்பான செயல்பாடுகள், சம்பந்தப்பட்ட துறைகளில் புரிந்த சேவைகள் ஆகிய பாராட்டு பத்திரத்தில் குறிப்பிடுவதற்கான விவரங்களை , தெளிவாகக் குறிப்பிட வேண்டும்.
சமுதாயத்துக்கு தன்னலமற்ற சேவை புரிந்து வரும் பெண்கள், சமுதாயத்தின் நலிவடைந்த பிரிவினர், எஸ்சி, எஸ்டி பிரிவினர், மாற்றுத்திறனாளிகள் ஆகியோரில் இந்த விருது பெறத் தகுதியானவர்களைக் கண்டறிந்து பரிந்துரைக்குமாறு, மத்திய உள்துறை அமைச்சகம், அனைத்து மத்திய அமைச்சகங்கள், துறைகள், மாநிலங்கள்/யூனியன் பிரதேசங்கள், பாரத ரத்னா, பத்ம விபூஷன் விருது பெற்றவர்கள், சிறப்பான சேவை புரிந்து வரும் நிறுவனங்களை கேட்டுக்கொண்டுள்ளது.
இது தொடர்பான மேலும் விவரங்கள், ‘’விருதுகள் மற்றும் பதக்கங்கள்’’ என்ற தலைப்பில், மத்திய உள்துறை அமைச்சகத்தின் வலைதளத்தில் கிடைக்கும். இந்த விருதுகளைப் பெறுவதற்கான தகுதிகள் மற்றும் விதிமுறைகள் பின்வரும் வலைதளத்தில் கிடைக்கப்பெறும். இணைப்பு https://padmaawards.gov.in/AboutAwards.aspx
(
மனித வள மேம்பாட்டு அமைச்சகம்
கல்வி அமைச்சகத்தின் மின்னணு கல்வி முன்முயற்சிகள் குறித்து மத்திய அமைச்சர் திரு தர்மேந்திர பிரதான் ஆய்வு
மத்திய கல்வி அமைச்சர் திரு தர்மேந்திர பிரதான், பிரதமரின் இ-வித்யா, தேசிய மின்னணு கல்வி கட்டமைப்பு, ஸ்வயம் போன்ற கல்வி அமைச்சகத்தின் மின்னணு கல்வி முன்முயற்சிகள் பற்றி ஆய்வு செய்தார். இணை அமைச்சர்கள் திருமதி அன்னபூர்ணா தேவி, திரு ராஜ்குமார் ரஞ்சன் சிங், டாக்டர் சுபாஷ் சர்கார் ஆகியோரும் இந்தக் கூட்டத்தில் கலந்துகொண்டனர். அமைச்சகத்தைச் சேர்ந்த மூத்த அதிகாரிகள் இந்த முன்முயற்சிகள் பற்றி அமைச்சர்களுக்கு விளக்கமளித்தனர்.
கல்வித்துறையில் தொழில்நுட்பப் பயன்பாட்டின் முக்கியத்துவத்தை வலியுறுத்திய திரு பிரதான், திறந்த, உள்ளடக்கிய மற்றும் அணுகக்கூடிய கல்வி ஆகிய இலக்குகளை அடைவதற்கு தொழில்நுட்பம் உதவிகரமாக இருக்கும் என்றார். கல்வித்துறையில் துடிப்புமிக்க மின்னணு சூழலியல், மாணவர்களுக்கு கற்கும் வாய்ப்புகளை அதிகரிப்பதுடன் இந்தத் துறையில் புதிய கண்டுபிடிப்புகள் மற்றும் தொழில்முனைவிற்கு வித்தாகவும் அமையும் என்று அவர் குறிப்பிட்டார்.
கொவிட்-19 பெருந்தொற்று, கல்வியை மின்னணு வாயிலானதாக மாற்றியிருப்பதாகவும், கல்வி இடையறாது வழங்கப்படுவதை உறுதி செய்வதற்காக அமைச்சகம் மேற்கொண்டு வரும் மின்னணு முன்முயற்சிகள் மேலும் வலுப்படுத்தப்படும் என்றும் நம்பிக்கை தெரிவித்தார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1735023
விவசாயத்துறை அமைச்சகம்
விவசாயிகளின் நலனை பாதுகாக்க இந்திய அரசு என்றும் உறுதி பூண்டுள்ளது; வேளாண் செயலாளர் பஞ்சாபில் உள்ள 29 விவசாய சங்கங்களோடு கூட்டம் நடத்தினார்
இந்திய அரசின் முக்கிய முன்னுரிமையாக விவசாயம் எப்போதும் திகழ்கிறது. பஞ்சாபில் சமீபத்தில் நடந்த போராட்டங்களோடு தொடர்புடைய 29 விவசாய சங்கங்களின் பிரதிநிதிகளுக்கு மத்திய அரசு அழைப்பு விடுத்தது. இந்திய அரசின் வேளாண்  செயலாளர் அளவில் இந்த கூட்டம் திட்டமிடப்பட்டிருந்தது.
பஞ்சாபில் உள்ள மேற்கண்ட விவசாய சங்கங்களின் பிரதிநிதிகள் இக்கூட்டத்தில் கலந்து கொண்டனர். வேளாண் செயலாளருடன் இந்தக் கூட்டம் நடைபெற்றது. சுமார் இரண்டு மணி நேரத்துக்கு விவாசாயிகளின் நலன் சார்ந்த பல்வேறு பிரச்சினைகள் விவாதிக்கப்பட்டன.
கூட்டத்தின் இறுதியில் செயலாளரிடம் இரண்டு மனுக்கள் விவசாய சங்கங்களின் சார்பாக வழங்கப்பட்டன. விவசாயிகளின் நலனை பாதுகாக்க இந்திய அரசு என்றும் உறுதி பூண்டுள்ளது; பேச்சுவார்த்தைகளுக்கு தயராகவே உள்ளது.
https://pib.gov.in/PressReleasePage.aspx?PRID=1664517
பிரதமர் அலுவலகம்
மேகாலயா மக்களுக்கு மாநில தினத்தை முன்னிட்டு பிரதமர் வாழ்த்து
மேகாலயா மாநில தினத்தையொட்டி அம்மாநில மக்களுக்கு பிரதமர் திரு நரேந்திர மோடி வாழ்த்து தெரிவித்துள்ளார்.
பிரதமர் வெளியிட்டுள்ள டுவிட்டர் பதிவில் கூறியிருப்பதாவது;
"மேகாலயா மக்களுக்கு அவர்களின் மாநில தின வாழ்த்துகள். இந்த மாநிலம் அதன் துடிப்பான கலாச்சாரத்துக்கும், குறிப்பாக இசை, கலை மற்றும் விளையாட்டு மீதான ஆர்வத்திற்கும் பெயர் பெற்றது. மேகாலயா மக்கள் பல்வேறு துறைகளில் சிறந்து விளங்கியுள்ளனர். வரும் ஆண்டுகளில் மேகாலயாவின் தொடர்ச்சியான முன்னேற்றத்திற்காக நான் பிரார்த்திக்கிறேன்."
உள்நாட்டு விமானப் போக்குவரத்து அமைச்சகம்
போர்ட்பிளேரில் வீர் சாவர்க்கர் சர்வதேச விமான நிலையத்தின் புதிய ஒருங்கிணைந்த முனையக் கட்டிடத்தைப் பிரதமர் தொடங்கிவைத்தார் விமான நிலைய வளாகத்தில் சுதந்திரப் போராட்ட வீரர் வீர் சாவர்க்கரின் உருவச் சிலையைத் திரு ஜோதிராதித்ய எம் சிந்தியா திறந்து வைத்தார்
அந்தமானின் போர்ட்பிளேரில் வீர் சாவர்க்கர் சர்வதேச விமான நிலையத்தின் புதிய ஒருங்கிணைந்த முனையக் கட்டிடத்தைப் பிரதமர் திரு நரேந்திர மோடி இன்று காணொலிக்காட்சி மூலம் தொடங்கிவைத்தார்.
இந்த விமான நிலைய வளாகத்தில் சுதந்திரப் போராட்ட வீரர் விநாயக் தாமோதர் சாவர்க்கர்  உருவச் சிலையை சிவில் விமானப் போக்குவரத்து மற்றும் எஃகுத்துறை அமைச்சர் திரு ஜோதிராதித்ய எம் சிந்தியா திறந்து வைத்தார். இந்த நிகழ்ச்சியில், சிவில் விமானப் போக்குவரத்துத்துறை இணையமைச்சர் திரு வி கே சிங், அந்தமான் நிக்கோபார் தீவுகளின் துணை நிலை ஆளுநர் திரு டி கே ஜோஷி சிவில் விமானப் போக்குவரத்து அமைச்சக செயலாளர் திரு ராஜீவ் பன்சால் உள்ளிட்டோர் பங்கேற்றனர்.
இந்த நிகழ்ச்சியில் பேசிய அமைச்சர் திரு ஜோதிராதித்ய சிந்தியா, சிப்பி வடிவில் அமைக்கப்பட்டுள்ள இந்த விமான நிலையத்தில் பகல் நேரத்தின் போது, செயற்கையான ஒளிவிளக்கு வசதி தேவைப்படாது என்றார். இந்த விமான நிலையம் தவிர கூடுதலாக மூன்று விமான நிலையங்களும், நான்கு இடங்களில் நீர்நிலை விமான நிலையங்களும் ரூ.150 கோடி செலவில் மத்திய அரசால் அமைக்கப்பட இருப்பதாக அவர் கூறினார். வரும் நாட்களில் இந்த விமான நிலையம் வேலைவாய்ப்பு, கல்வி மற்றும் முதலீட்டிற்கு நுழைவாயிலாக இருக்கும் என்று திரு சிந்தியா குறிப்பிட்டார்.
தொலைதொடர்பு மற்றும் தகவல் தொழில்நுட்ப அமைச்சகம்
தபால் துறையின் அனைத்து சிறுசேமிப்புத் திட்டங்களும் கிளை அஞ்சலகங்கள் வரையில் விஸ்தரிப்பு
கிராமப்புறப் பகுதிகளிலும் தபால்துறை செயல்பாடுகளை அளித்து, சேவைகளைப் பலப்படுத்தும் நோக்கிலும், பெரும்பான்மையாக உள்ள கிராமங்களிலும் சிறுசேமிப்புத் திட்டத்தின் வசதிகளை அளிக்கும் வகையிலும், அனைத்து சிறுசேமிப்புத் திட்டங்களையும் கிளை அஞ்சலகங்கள் வரையில் தபால் துறை இப்போது விஸ்தரிப்பு செய்துள்ளது.
கிராமப் பகுதிகளில் 1,31,113 கிளை அஞ்சலகங்கள் உள்ளன. தபால் சேவைகள், விரைவு அஞ்சல்கள், பார்சல்கள், மின்னணு மணியார்டர், கிராமப்புற அஞ்சல் ஆயுள் காப்பீடு போன்ற சேவைகளுடன், இந்தக் கிளை அஞ்சலகங்கள் சேமிப்புக் கணக்கு, தொடர் வைப்பு நிதி, நீண்டகால வைப்பு நிதி, சுகன்யா சம்ரித்தி கணக்கு திட்டங்கள் ஆகிய சேவைகளை இதுவரை அளித்து வருகின்றன.
புதிய உத்தரவின்படி கிளை அஞ்சலகங்கள் பி.பி.எப், மாதாந்திர வருவாய்த் திட்டம், தேசிய சேமிப்புப் பத்திரம், கே.வி.பி. மற்றும் மூத்த குடிமக்கள் சேமிப்புத் திட்டங்களின் சேவைகளையும் அளிக்கும். நகர்ப்புற மக்கள் தபால் நிலையங்களில் பெறக் கூடிய அனைத்து சேமிப்புத் திட்டங்களையும், கிராமப்புறங்களில் வாழும் மக்களும் இனிமேல் பெற முடியும். வரவேற்பைப் பெற்றிருக்கும் சேமிப்புத் திட்டங்களில் மக்கள் தங்கள் பணத்தை கிராமங்களிலேயே போட்டு வைத்துக் கொள்ள முடியும்.
அனைத்து தபால் அலுவலக சேமிப்புத் திட்டங்களையும் மக்களின் வீட்டுக்கே கொண்டு போய் சேர்த்திருப்பதன் மூலம், கிராமப்புற இந்தியாவுக்கு அதிகாரம் அளிப்பதற்கு இந்தத் துறை மேற்கொண்டுள்ள மற்றொரு முக்கியமான நடவடிக்கையாக இது அமைந்துள்ளது.
(Visitor Counter : 151
சிறப்பு சேவைகள் மற்றும் கட்டுரைகள்
தேசிய தொழில்நுட்ப கழகம் புதுச்சேரியில் யோகா தின நிகழ்ச்சி
காரைக்காலில் அமைந்துள்ள தேசிய தொழில்நுட்ப கழகம் புதுச்சேரியில் உலக யோகா தினத்தை முன்னிட்டு கல்வி அமைச்சகம் அறிவுறுத்தலின்படியும், அக்கழகத்தின் இயக்குநர் பொறுப்பு வகிக்கும், முனைவர். கணேசன் கண்ணபிரான் மற்றும் பதிவாளர் முனைவர் சீ. சுந்தரவரதன் ஆகியோரின் அறிவுறுத்தலின் படியும் இன்று  யோகா தினம் கொண்டாடப்பட்டது. இந்த ஆண்டு யோகா தினமானது “வசுதைவ குடும்பகத்திற்கு யோகம்” என்ற தலைப்பை மையமாகக்கொண்டு கொண்டாடப்பட்டது.
இந்நிகழ்ச்சியில் யோகா பயிற்சியாளர் திரு. சிவநேசன், அனைவருக்கும் யோகா பயிற்சி அளித்தார். இதில் சுமார் 200-க்கும் மேற்பட்ட ஆசிரியர்கள், ஊழியர்கள் மற்றும் மாணவர்கள் கலந்துகொண்டு யோகா பயிற்சி பெற்றனர்.
இந்நிகழ்ச்சியில் சிறப்பு விருந்தினராக கலந்துகொண்ட பாரத ஸ்டேட் வங்கியின் இந்தியாவின் பொது மேலாளர் திரு. கோவிந்த் நாராயண் கோயல் , யோகாவின் நன்மைகளை எடுத்துரைத்தார். மேலும் மாணவர்கள், ஆசிரியர்கள் மற்றும் பணியாளர்கள் அனைவரும் அன்றாட வாழ்வில் யோகா பயிற்சி செய்ய வேண்டும் என்றும் அறிவுறுத்தினார்.
இந்நிகழ்ச்சியின் ஏற்பாடுகளை மாணவர் செயல்பாடு மற்றும் விளையாட்டு அதிகாரி முனைவர். பாபு சிறப்பாக ஏற்பாடு செய்திருந்தார்.
உள்துறை அமைச்சகம்
76-வது சுதந்திர தினத்தையொட்டி நாட்டு மக்களுக்கு மத்திய உள்துறை அமைச்சர் திரு அமித் ஷா வாழ்த்து
76-வது சுதந்திர தினத்தையொட்டி நாட்டு மக்களுக்கு மத்திய உள்துறை மற்றும் கூட்டுறவுத்துறை அமைச்சர் திரு அமித் ஷா வாழ்த்து தெரிவித்துள்ளார். இது, கடந்த 75 ஆண்டுகளுக்கும் மேலான இந்தியாவின் கலாச்சாரம், எழுச்சிமிகு ஜனநாயக பாரம்பரியம், சாதனைகள் குறித்து பெருமைகொள்ளும் தினம். நமக்கு சுதந்திரம் வாங்கித்தந்த நமது சுதந்திரப் போராட்ட வீரர்களுக்கும், நாட்டின் பாதுகாப்புக்காக அனைத்தையும் தியாகம் செய்த நமது துணிச்சல்மிக்க வீரர்களுக்கும் நான் மரியாதை செலுத்துகிறேன் என திரு அமித் ஷா கூறியுள்ளார்.
வலுவான, தன்னிறைவு மிக்க இந்தியாவை கனவு கண்ட நமது தீரம் மிக்க விடுதலைப் போராட்ட வீரர்களின் கனவை, நாட்டு நலனுக்கு மிகுந்த முக்கியத்துவம் அளிப்பதன் மூலம், பிரதமர் நரேந்திர மோடி நிறைவேற்றி வருகிறார். இந்திய சுதந்திரத்தின் நூற்றாண்டு விழா தருணத்தில் இந்தியாவை மீண்டும் விஸ்வ குருவாக மாற்றுவதற்கு, கடின உழைப்பின் மூலம், தொடர்ந்து வளர்ச்சிப் பாதைக்கு அனைவரும் பங்களிக்க வேண்டும் என்று மத்திய உள்துறை அமைச்சர் கேட்டுக் கொண்டுள்ளார்.
சாலைப் போக்குவரத்து மற்றும் நெடுஞ்சாலைத்துறை அமைச்சகம்
மாசு வெளியேற்றும் நெறிமுறைகள், டிராக்டர்களுக்கு அடுத்த அக்டோபர் முதலும், கட்டுமான உபகரண வாகனங்களுக்கு வரும் ஏப்ரல் 2021 முதலும் அமலுக்கு வரும்.
மோட்டார் வாகன சட்டம் 1989ல் ஜி எஸ் ஆர் 598  வரைவு திருத்தம் மேற்கொள்வது குறித்து செப்டம்பர் 30, 2020 தேதி, டிராக்டர்களுக்கு டிஆர்எம்-IV மாசு வெளியேற்றும் விதிமுறைகள் இந்த வருடம் அக்டோபர் ஒன்றாம் தேதி முதல் அமல்படுத்தப்படும் என்ற அறிவிப்பை ஓராண்டு நீட்டித்து அடுத்த வருடம் அக்டோபர் மாதம் ஒன்றாம் தேதி முதல் அமல்படுத்தப்படும் என்று அறிவிக்கப்பட்டுள்ளது.
இது குறித்த கருத்துக்களை வேளாண்துறை, டிராக்டர் தயாரிப்பாளர்கள் மற்றும் வேளாண் அமைப்புகளிடமிருந்து அமைச்சகம் பெற்றுள்ளது.
கட்டுமான உபகரண வாகனங்களுக்கு வரும் ஏப்ரல் 2021 முதல் மாசு வெளியேற்றும் விதிமுறைகளை நடைமுறைப்படுத்த உத்தேசிக்கப்பட்டுள்ளது.
மேலும் விவரங்களுக்கு இந்த செய்தி குறிப்பு ஆங்கிலத்தில் இங்கே காணவும் https://pib.gov.in/PressReleasePage.aspx?PRID=1661781